**Agățat între stele**

*Daniel Ioniță*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Inima mi-a rămas agățată între câteva stele,

de unde speranța fulguia însingurată înspre pământ.

Erai langă mine dar te zăream din ce în ce mai greu.

De ce te-am urmat acolo? De ce ai plecat fără mine?

Sunt întrebari la fel de trecătoare ca un viscol.

De aceea nu te-am mai întrebat nici unde mergeam,

nici de ce cărarea nu se mai vedea.

Priveam întinderea universului așteptand zorile.

Și pe tine.

Simțeam ninsoarea fulguind înspre abis.

Auzeam cântându-se colinde, și vedeam moș-crăciuni rotofei alergând de colo-colo.

Deodată nu te-am mai simțit. Te zăream încă, dar nu mai erai cu mine.